सम्मान पछि बरिष्ठ गायिका ठटालले सन् १९६५ मा रेडियो नेपालको आँगन टेकेको इतिहासको स्मरण गराउँदै रेडियो नेपालले श्रष्ट्राहरुलाई सम्झेकोमा धन्यवाद दिनु भयो । अम्बर गुरुङद्वारा संगीतवद्ध 'सम्हालेर राख', 'मेरो दुःखी मन' श्रोताले औधी रुचाएका यी दवै गीत सन् १९६५ मा रेडियो नेपालको स्टुडियोमा एकै दिन रेकर्ड भएका हुन् । नेपाली चलचित्र 'परालको आगो' र 'बाँच्न चाहनेहरूमा सङ्गीत भर्ने शान्ति ठटाल चलचित्रमा संगीत भर्ने पहिलो महिला सङ्गीतकारको रुपमा परिचित हुनुहुन्छ । उहाँको सम्मान समारोहमा कार्यक्रम महाशाखाका प्रमुख डा. नवराज लम्साल र उपनिर्देशक टिका भण्डारीले सम्मानित ठटालको सांङ्गीतक व्यक्तित्व र योगदानका बारेमा प्रकाश पार्नु भएको थियो ।
